Document ID: 32011D0898

KOMISSION TÄYTÄNTÖÖNPANOPÄÄTÖS,
annettu 21 päivänä joulukuuta 2011,
Euroopan parlamentin ja neuvoston asetusten (EY) N:o 852/2004 ja (EY) N:o 853/2004 mukaisista siirtymäkauden toimenpiteistä siltä osin kuin on kyse muun kuin vaatimustenmukaisen raakamaidon jalostamisesta tietyissä Romaniassa sijaitsevissa maidonjalostamoissa ja näiden laitosten rakenteellisista vaatimuksista annetun päätöksen 2009/852/EY muuttamisesta
(tiedoksiannettu numerolla K(2011) 9562)
(ETA:n kannalta merkityksellinen teksti)
(2011/898/EU)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon elintarvikehygieniasta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 852/2004 (1) ja erityisesti sen 12 artiklan toisen kohdan,
ottaa huomioon eläinperäisiä elintarvikkeita koskevista erityisistä hygieniasäännöistä 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 853/2004 (2) ja erityisesti sen 9 artiklan,
sekä katsoo seuraavaa:
(1)
Asetuksessa (EY) N:o 852/2004 säädetään elintarvikealan toimijoita koskevista elintarvikehygieniaan liittyvistä säännöistä, jotka perustuvat muun muassa vaarojen analysointia ja kriittisiä valvontapisteitä koskeviin periaatteisiin. Asetuksessa säädetään, että elintarvikealan toimijoiden on noudatettava tiettyjä edellä mainittuihin periaatteisiin perustuvia menettelyjä.
(2)
Asetuksessa (EY) N:o 853/2004 säädetään eläinperäisiä elintarvikkeita koskevista erityisistä hygieniasäännöistä elintarvikealan toimijoita varten ja täydennetään asetuksessa (EY) N:o 852/2004 vahvistettuja sääntöjä. Asetuksen (EY) N:o 852/2004 säännökset kattavat maidonjalostamoja koskevat rakenteelliset vaatimukset ja asetuksen (EY) N:o 853/2004 säännökset kattavat tällaisia jalostamoja koskevat rakenteelliset vaatimukset sekä raakamaitoa ja meijerituotteita koskevat hygieniavaatimukset.
(3)
Komission päätöksen 2009/852/EY (3) 2 artiklassa säädetään, että tiettyjä asetuksessa (EY) N:o 852/2004 ja asetuksessa (EY) N:o 853/2004 vahvistettuja rakenteellisia vaatimuksia ei sovelleta kyseisen päätöksen liitteessä I lueteltuihin Romaniassa sijaitseviin maidonjalostamoihin ennen 31 päivää joulukuuta 2011.
(4)
Päätöksessä 2009/852/EY säädetään lisäksi, että asetuksessa (EY) N:o 853/2004 vahvistetuista vaatimuksista poiketen sen liitteessä II luetellut maidonjalostamot saavat jalostaa 31 päivään joulukuuta 2011 vaatimuksenmukaista ja muuta kuin vaatimuksenmukaista maitoa edellyttäen, että tällainen jalostus tapahtuu erillisillä tuotantolinjoilla.
(5)
Lisäksi päätöksessä 2009/852/EY säädetään, että sen liitteessä III luetellut maidonjalostamot saavat jalostaa 31 päivään joulukuuta 2011 vaatimuksenmukaista ja muuta kuin vaatimuksenmukaista maitoa ilman erillisiä tuotantolinjoja.
(6)
Romania ilmoitti syyskuussa 2011 komissiolle, että kaikki tällä hetkellä päätöksen 2009/852/EY liitteessä I luetellut maidonjalostamot ovat vuoden 2012 tammikuusta lähtien asetuksessa (EY) N:o 852/2004 ja asetuksessa (EY) N:o 853/2004 vahvistettujen vaatimusten mukaisia. Sen vuoksi päätöksen 2009/852/EY 2 artikla olisi poistettava.
(7)
Sen vuoksi päätöksen 2009/852/EY liitteitä I ja II olisi muutettava.
(8)
Romania on lisäksi ilmoittanut komissiolle, että päätöksen 2009/852/EY voimaantulosta alkaen kyseisen jäsenvaltion maidonjalostamoille toimitetun, asetuksen (EY) N:o 853/2004 vaatimukset täyttävän raakamaidon osuus on kasvanut huomattavasti. Romania on lisäksi laatinut toimintasuunnitelman, jonka tarkoituksena on kattaa koko maidontuotantoketju kyseisessä jäsenvaltiossa, millä varmistetaan sen vaatimuksenmukaisuus EU:n sääntöjen kanssa.
(9)
Romanian päätöksen 2009/852/EY 6 artiklan nojalla toimittaman kertomuksen sekä Romanian viranomaisten elintarvikeketjua ja eläinten terveyttä käsittelevän pysyvän komitean kokouksessa 17 päivänä lokakuuta 2011 esittämien tietojen perusteella tilanne Romanian maitoalalla ei ole vielä asetuksessa (EY) N:o 853/2004 vahvistettujen vaatimusten mukainen.
(10)
Nykyinen tilanne huomioon ottaen ja Romanian viranomaisten tukemiseksi niiden ponnisteluissa on aiheellista pidentää päätöksessä 2009/852/EY säädettyjen toimenpiteiden soveltamisaikaa.
(11)
Romanian olisi jatkettava prosessia, jolla päätöksen 2009/852/EY liitteissä II ja III luetelluissa maidonjalostamoissa tuotettu maito saatetaan asetuksessa (EY) N:o 853/2004 vahvistettujen vaatimusten mukaiseksi.
(12)
Romanian olisi erityisesti jatkettava tilanteen seuraamista ja toimitettava komissiolle säännölliset kertomukset siitä, miten se on edistynyt vaatimusten täysimääräisessä täyttämisessä. Edellä tarkoitettujen kertomusten perusteella olisi ryhdyttävä aiheellisiin toimenpiteisiin.
(13)
Sen vuoksi päätöstä 2009/852/EY olisi muutettava.
(14)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON HYVÄKSYNYT TÄMÄN PÄÄTÖKSEN:
1 artikla
Muutetaan päätös 2009/852/EY seuraavasti:
1)
Poistetaan 2 artikla.
2)
Korvataan 3 artiklassa päivämäärä ”31 päivään joulukuuta 2011” päivämäärällä ”31 päivään joulukuuta 2013”.
3)
Korvataan 4 artiklassa päivämäärä ”31 päivään joulukuuta 2011” päivämäärällä ”31 päivään joulukuuta 2013”.
4)
Korvataan 6 artikla seuraavasti:
”6 artikla
1. Romanian on toimitettava vuosittain komissiolle kertomus edistymisestä seuraavien saattamisessa asetuksen (EY) N:o 853/2004 vaatimusten mukaiseksi:
a)
muuta kuin vaatimustenmukaista maitoa tuottavat maitotilat;
b)
muun kuin vaatimustenmukaisen maidon keräys- ja kuljetusjärjestelmä.
Ensimmäinen vuotuinen kertomus on toimitettava komissiolle viimeistään 31 päivänä joulukuuta 2012 ja toinen vuotuinen kertomus viimeistään 31 päivänä lokakuuta 2013.
Kertomukset on toimitettava liitteessä IV esitetyllä lomakkeella.
2. Komissio seuraa edelleen tiiviisti prosessia, jolla liitteissä II ja III luetelluissa maidonjalostamoissa tuotettu maito saatetaan asetuksessa (EY) N:o 853/2004 vahvistettujen vaatimusten mukaiseksi.
Jos komissio katsoo Romanian toimittamien kertomusten perusteella, että vaatimuksenmukaisuutta ei todennäköisesti saavuteta 31 päivään joulukuuta 2013 mennessä, se ehdottaa aiheellisia toimenpiteitä tilanteen korjaamiseksi.”.
5)
Korvataan 7 artiklassa päivämäärä ”31 päivään joulukuuta 2011” päivämäärällä ”31 päivään joulukuuta 2013”.
6)
Muutetaan liitteet I, II ja III tämän päätöksen liitteen mukaisesti.
2 artikla
Tämä päätös on osoitettu kaikille jäsenvaltioille.
Tehty Brysselissä 21 päivänä joulukuuta 2011.

Labels: 0
18
17
15